**מחשבת ישראל – עבודת קיץ**

ענה/י על ארבעת השאלות הבאות תשובות מלאות ומפורטות ככל הניתן

1. **חיים מול חיים - "דמו של מי אדום יותר? " העזר/י בקטעים שלפניך לשם מענה על סעיפים א-ד**
   1. "מנין שעל אדם ליהרג בעצמו ולא לבצע שפיכות דמים?

הדבר מתקבל על הדעת –

כמו שראינו אצל אדם אחד שבא לפני רבא

אמר לו (האיש לרבא):

מושל הכפר שלי אמר לי:

לך הרג את פלוני ולא – אהרג אותך".

אמר לו (רבא לאותו איש):

יהרגוך – ולא תהרג!

מה ראית שדמך שלך אדום יותר –

שמא דמו של חברך אדום יותר?"

**תלמוד בבלי מעובד על פי מסכת פסחים, כ"ה, ע"ב**

**1.2**"מה ראית שדמך שלך אדום יותר"-

כלום (האם) באת לשאול על כך?

אלא מפני שאתה יודע

שאין מצווה עומדת בפני פיקוח נפש,

וסבור אתה שאף זו תדחה מפני פיקוח נפשך?

אין עבירה זו (רצח) דומה לשאר עבירות,

שמכל מקום יש כאן איבוד נפש.

והתורה לא התירה לדחות את המצווה

אלא מפני חיבת נפשו של ישראל.

וכאן-עבירה נעשית ונפש אבודה.

מי אמר שנפשך חביבה לפני המקום יותר משל זה?

שמא של זה חביבה יותר עליו? "

**פירוש רש"י**

1. הצג/י את הדילמה המתעוררת בסוגיה התלמודית. ציין/י את הערכים המתנגשים בה, והסבר/י אותם. (6 נקודות)
2. הסבר/י את הכרעת רבא בדילמה זו ואת נימוקו
3. על פי פרשנים מאוחרים יותר (כמו רש"י), מדוע הכלל של פיקוח נפש אינו חל על הדילמה שהופנתה לרבא?
4. לכאורה, אפשר לראות סתירה בין עמדת רבא בסוגיה זו ובין עמדת ר' עקיבא: "חייך קודמים לחיי חברך".  הסבר/י מהי הסתירה, וכיצד אפשר ליישב אותה (התייחסו בתשובתכם לקריטריון אובייקטיבי).

.

**2. דילמה מתקופת השואה- פרשת קסטנר**

1. כיצד הסתבכה פרשת קסטנר? הסבר/י בקצרה את כיצד הפך קסטנר מתובע לנתבע
2. כתוב/י שתי דילמות מוסריות (לפחות) העולות מתוך פרשת קסטנר (יש לנסח כשאלה)
3. כתוב/י שני נימוקים להגנת קסטנר ושני נימוקים כנגדו

**3. "לא תעמוד על דם רעך" –מצווה שהפכה לחוק**

1. מהי משמעות המצווה "לא תעמוד על דם רעך"?
2. מה הם טעמיהלפי ספר החינוך (3 סיבות לקיום המצווה)? בתשובתך הסבר/י באיזה סוג נימוקים מדובר?
3. ברבות הימים, המצווה הפכה לחוק בישראל. כתב/י שני נימוקים בעד החוק "לא תעמוד על דם רעיך" ושני נימוקים כנגדו.

**4. דילמת היולדת - משנה**

1. א.מהי הדילמה בסוגיה זו? (יולדת המתקשה בלידתה)?
2. מהם הערכים המתנגשים ? הסבר/י
3. באיזה מצב מעדיפה המשנה את חיי האם על חיי העובר ומדוע? מתי ומדוע לדעת המשנה, אסור להתערב לטובת האם או לטובת התינוק?
4. כיצד מסביר הרמב"ם את ההכרעה של המשנה באמצעות "דין רודף"? ומדוע מתייחס הרמב"ם לעובר כ"רודף" את האם ולא להיפך?